Soyaki

Soyaki sarkin Kano ne a Masarautar Kano wanda yayi mulki a shekara ta alif 1652.

 Tarihin Rayuwarsa a Tarihin Kano 
A ƙasa tarihin Soyaki ne daga Palmar a shekara ta 1908 na fassara daga turanci akan tarihin kano.; in Google Books. 

Soyaki shine Sarki na 34 a masarautar Kano, sunan mahaifiyarsa Fatsuma. Kukuna ya gudu zuwa Zukzuk. Soyaki ya yi wata uku yana sarauta sai sarakunan Kano suka haɗu suka yi shawara a kansa. Manyansu kuwa su ne Galadima Wari, kakan Kofakani, Ɗan Iya Babba, Makama Mukhtari da Sarkin Dawaki Gogori. Suka aika mashi da ɗan saƙo a asirce ta hanyar Mohamma Kukuna, wanda nan take ya nufi Gaya. Sarkin Gaya ya tare shi a tattakinsa zuwa Kano. Sai Madawakin Kano ya ji haka, ya tara mutanen Kano, ya ba su labari. Suka ce, "Mun ji."
Ya ce, "Me kuke shawara?" 
Suka ce: "Shin, bãzã mu fita ba a gabãnin su matso birnin." Madawaki ya ce, "Madalla." An gwabza faɗan a Hotoro. Mutanen Kano suma sun gudu suka bar Madawaki. Kukuna ya jefe shi da mashi. Sai ya ji tsoron a kashe shi, kuma ya yi ƙoƙarin tserewa. Kukuna ya bi shi. Madawaki yayi wa Kofan Kawayi ihu da jama'a a rufe masa ƙofa, kada Mohamma Kukuna ya shigo. Kukuna kuwa ya shiga kafin a rufe kofar ya isa fada. Ya sami Sarki Soyaki a Giddan Ma-Shikashikai, tare da bafādansa.

 Manazarta 

Category:Sarakunan gargajia a Najeriya
Category:Sarakuna na Afrika
Category:Sarakuna
Category:Sarakuna Haɓe